CELEX: 62021CN0711
Language: et
Date: 2021-11-25 00:00:00
Title: Kohtuasi C-711/21: Eelotsusetaotlus, mille on esitanud Conseil d’État (Belgia) 25. novembril 2021 – XXX versus État belge, esindaja: Secrétaire d’État à l’Asile et la Migration

7.2.2022   
            
            
               ET
            
            
               Euroopa Liidu Teataja
            
            
               C 64/21
            
         
      Eelotsusetaotlus, mille on esitanud Conseil d’État (Belgia) 25. novembril 2021 – XXX versus État belge, esindaja: Secrétaire d’État à l’Asile et la Migration
      (Kohtuasi C-711/21)
      (2022/C 64/32)
      Kohtumenetluse keel: prantsuse
      
         Eelotsusetaotluse esitanud kohus
      
      Conseil d’État
      
         Põhikohtuasja pooled
      
      
         Kaebuse esitaja: XXX
      
         Vastustaja: État belge (Belgia riik), esindaja: Secrétaire d’État à l’Asile et la Migration
      
         Eelotsuse küsimused
      
      
                  1.
               
               
                  Kas Euroopa Liidu põhiõiguste harta artikleid 4, 7 ja 47 ning Euroopa Parlamendi ja nõukogu 16. detsembri 2008. aasta direktiivi 2008/115/EÜ ühiste nõuete ja korra kohta liikmesriikides ebaseaduslikult viibivate kolmandate riikide kodanike tagasisaatmisel (1) artiklit 5, artikli 6 lõiget 6 ja artiklit 13 tuleb 19. juuni 2018. aasta kohtuotsust C-181/16 arvestades tõlgendada nii, et kohus, kus on menetlusel kaebus, mis on esitatud pärast rahvusvahelise kaitse andmisest keeldumise otsust tehtud tagasisaatmisotsuse peale, saab tagasisaatmisotsuse õiguspärasuse hindamisel võtta arvesse üksnes enne Conseil du contentieux des étrangers (välismaalaste asjade halduskohus, Belgia) rahvusvahelise kaitse menetluse lõpetamist aset leidnud asjaolude muudatusi, mis oma olemuselt võivad oluliselt mõjutada olukorra hindamist seoses eespool viidatud direktiivi artikliga 5?
               
            
                  2.
               
               
                  Kas Euroopa Parlamendi ja nõukogu 16. detsembri 2008. aasta direktiivi 2008/115/EÜ ühiste nõuete ja korra kohta liikmesriikides ebaseaduslikult viibivate kolmandate riikide kodanike tagasisaatmisel artiklis 5 nimetatud asjaolud peavad olema toimunud ajal, mil välismaalane viibis riigis seaduslikult või mil tal oli lubatud sellesse riiki jääda?
               
            
         (1)  ELT 2008, L 348, lk 98.